'முதியோர் எப்பேர்பட்ட பொக்கிஷங்கள்... அவர்களை கொலை செய்ய சொல்லி விட்டோமே...' என, தன் செயலுக்காக வருந்தினான்.அந்த ராஜாவின் ஆரம்ப கால மன நிலையில் தான், நாம் இப்போது இருக்கிறோம். வீட்டில் உள்ள முதியோரை, தொந்தரவு தரும் ஜீவனாக பார்க்கிறோம்.'இதுக நமக்கு என்னத்தை சொல்லித் தரப்போகுதுக... எந்த தகவல் வேண்டுமானாலும், 'கூகுளில்' தேடினால் கிடைக்கிறது... அப்புறம் எதுக்கு, தேவையில்லாமல் இந்த, தொணதொணப்புகளை வீட்டில் வைத்திருக்க வேண்டும்' என்ற அகம்பாவ மனது மேலோங்குகிறது.அது தான், அனைத்து ஊர்களிலும் முதியோர் இல்லங்கள் உருவாக காரணமாகிறது.அனைவரும், பணத்தை தேடி ஓடியபடி இருப்பதால், வழியில் இருக்கும் வேகத்தடையாக, முதியவர்களை நினைக்கிறோம்.